CELEX: 62017CN0521
Language: da
Date: 2017-09-01 00:00:00
Title: Sag C-521/17: Anmodning om præjudiciel afgørelse indgivet af Tallinna Ringkonnakohus (Estland) den 1. september 2017 — c.v. SNB-REACT m.fl. mod Deepak Mehta

13.11.2017   
            
            
               DA
            
            
               Den Europæiske Unions Tidende
            
            
               C 382/34
            
         Anmodning om præjudiciel afgørelse indgivet af Tallinna Ringkonnakohus (Estland) den 1. september 2017 — c.v. SNB-REACT m.fl. mod Deepak Mehta
   (Sag C-521/17)
   (2017/C 382/41)
   Processprog: estisk
   
      Den forelæggende ret
   
   Tallinna Ringkonnakohus
   
      Parter i hovedsagen
   
   
      Sagsøger: c.v. SNB-REACT m.fl.
   
      Sagsøgt: Deepak Mehta
   
      Præjudicielle spørgsmål
   
   
            
               1)
            
            
               Skal artikel 4, litra c), i Europa-Parlamentets og Rådets direktiv 2004/48/EF (1) af 29. april 2004 om håndhævelsen af intellektuelle ejendomsrettigheder fortolkes således, at medlemsstaterne er forpligtet til at anerkende organisationer til kollektiv forvaltning af intellektuelle ejendomsrettigheder, som varetager varemærkeindehaveres rettigheder, som personer, der er berettiget til med henblik på at forsvare varemærkeindehaveres rettigheder i eget navn at iværksætte retsmidler og med henblik på at håndhæve varemærkeindehaveres rettigheder i eget navn at anlægge sager ved domstolene?
            
         
            
               2)
            
            
               Skal artikel 12, 13 og 14 i Europa-Parlamentets og Rådets direktiv 2000/31/EF (2) af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked (»Direktivet om elektronisk handel«) fortolkes således, at også en tjenesteleverandør, hvis tjeneste består i at registrere IP-adresser og dermed gøre det muligt at knytte dem anonymt til domæner, samt at udleje disse IP-adresser, anses for en tjenesteyder som omhandlet i disse bestemmelser, som er omfattet af de heri omhandlede undtagelser fra ansvaret?
            
         
      (1)  EUT 2004, L 157, s. 45.
   
      (2)  EUT 2000, L 178, s. 1.